उत्तर प्रदेश में यादव परिवार की फूट पर बोले अमर सिंह- बेटा राज कर रहा है पिता जंगल जा रहे हैं  
अमर सिंह बोले-अखिलेश ने अवमानना की है
मैं मुलायम सिंह यादव के साथ हूं
मुलायम पार्टी के पिता हैं
उत्तर प्रदेश में यादव परिवार में चल रहे घमासान पर बोलते हुए समाजवादी पार्टी के नेता और मुलायम सिंह के क़रीबी अमर सिंह ने कहा है कि मेरा पूरा समर्थन मुलायम के साथ है और अखिलेश यादव ने अवमानना की है.

लालू प्रसाद यादव ने कहा- सपा में जो हो रहा है उससे मैं चिंतित हूं. मैंने आज सुबह मुलायम सिंह यादव से बात की और उन्हें कहा कि फालतू लोगों के चक्कर में न पड़ें. मैंने अखिलेश यादव से भी बातचीत की है. मैंने अखिलेश से कहा है कि वे मुलायम सिंह यादव से जाकर मिलें.

बीजेपी के नेता श्रीकांत शर्मा ने कहा कि समाजवादी पार्टी में सब कुछ योजनाबद्ध तरीके से हो रहा है. यह मुद्दे से ध्यान भटकाने की कोशिश है.

आरजेडी नेता मनोज झा ने कहा कि इतिहास सब कुछ दर्ज करता है. ये लोग गुनाहगार की श्रेणी में दर्ज हो जाएंगे.